Հաւանօրէն ժողովրդավարութեան նո՛ր որակ պէտք է տալ, ժողովուրդին կողմէ տրուած վստահութիւնը չծառայեցնելով անհատապաշտական ցանկութիւններու, յաղթահարելու համար իշխանատենչութիւնը, ընտանեպաշտութիւնը, դիրքերու վրայ յաւերժացումը: Քիչ մը ամէն տեղ դիմակազերծ եղող խաղքութիւններուն (չարաշահումներ, կողոպուտ եւ այլ) կրնան յաջորդել յաւելեալ արդարութեան եւ հաւասարութեան նախաձեռնութիւններ, ժողովրդավարութեան տալով յաւելեալ մարդկայնական դրոշմ: